Малчугани и горски служители посадиха дръвчета в двора на детска градина 
Едроразмерни фиданки от обикновена ела, чинар, явор и червен дъб бяха засадени в двора на Целодневна детска градина "Пролет" в разградското село Стражец. Дръвчетата, които са общо 7 на брой, са подарък за детското заведение от Държавно горско стопанство – Разград. 
Заедно с децата, в залесяването, превърнало се в истински празник, се включиха и представители на стопанството, под чието вещо ръководство фиданките получиха новото си местоположение. 
Чрез занимателна беседа на тема „Гората е живот“, горските служители запознаха подрастващите с работата на лесовъда, с горските екосистеми и процесите в тях. 
По-рано служители на ДГС – Разград и жители на село Побит Камък отбелязаха заедно тазгодишната Сесмица на гората със залесване пред кметство. 
[bookmark: _GoBack]350 тополови фиданки пък бяха засадени върху налична почвоподготовка в отдел 16, подотдел "ж", от служители на Областна администрация - Разград и Държавното горско стопанство. В акцията се включи и областният управител. 

